
РЕШЕНИЕ 
        № РС-88-23-038
 
Днес, на 10.05.2023 г., в град София, Комисията за противодействия на корупцията и за отнемане на незаконно придобитото имущество /КПКОНПИ/, в състав:

Заместник-председател: Антон Славчев
Член: Антоанета Цонкова
Член: Пламен Йоцов
Член: Силвия Къдрева


					     У С Т А Н О В И :

Производството е по реда на чл. 71, ал. 1, пр. 1 от Закона за противодействие на корупцията и за отнемане на незаконно придобитото имущество (ЗПКОНПИ) и е образувано въз основа на Решение за образуване на производство за конфликт на интереси № КИ-39 от 22.02.2023 г. по сигнал с рег. № ЦУ01/C-88/14.02.2023 г. на КПКОНПИ.
Производството е образувано срещу Беди Осман, в качеството й на кмет на Община Я. 
По същество в сигнала се съдържат твърдения за това, че Беди Осман подтиква подчинената й общинска администрация да извършва корупционни сделки с цел облагодетелстване на нея и на нейното семейство. Беди Осман е в конфликт на интереси, поради родствената свързаност по сватовство с родителите на снаха й, които тя облагодетелства с имот, закупен на нарочно проведен неприсъствен търг с тайно наддаване. Беди Осман, като заместник-кмет на Община Я. от 2011 г. започва да закупува общински имоти на значително занижени цени в туристическата местност „******“, землището на Община Я. Собствеността на придобитите имоти е била прехвърляна на нейния свекър И. О. Като кмет на Община Я. продължава да закупува имоти в съседство на нейното имение в бившия пионерски лагер, възползвайки се от служебното си положение, на значително занижени от пазарните цени на най-атрактивното място в курортната местност. Същата изпраща служители от Отдел „**********“ да извършват проверки, да ревизират границите на имотите й със съседите и да се установи наличието на незаконни строежи от допълващо застрояване, за които да се даде предписание за събаряне, с цел да бъдат отнети части от чуждите имоти и да бъдат добавени към нейния собствен. Пазарните оценки на общинските имоти се извършват от един и същи оценител – Ц.С., който занижава стойностите целенасочено, за да прикрие реалната цена.
Във връзка с твърденията в сигнала Комисията служебно е приобщила постъпилите с вх. № ЦУ01-91#1/17.01.2023 г. копия на доказателства за служебното качество на Беди Осман - кмет на Община Я.: Решение № 81 по Протокол № ОбС-08/22.11.2022 г. на Общински съвет Я.за избора й за кмет на Община Я.  Комисията е изискала и са представени с писма с вх. № ЦУ01-1617#1/21.03.2023 г., № ЦУ01-1617#3/04.04.2023 г. и вх. № ЦУ01-1617#5/26.04.2023 г. от председателя на Постоянната комисия по местно самоуправление, нормативна уредба, регионална политика, транспорт и безопасност на движението, противодействие на корупцията и отнемане на незаконно придобитото имущество при Общински съвет Я. /председателя на Постоянната комисия по ЗПКОНПИ при ОбС Я./ информация и следните доказателства: заверено копие на Трудов договор № 167/14.11.2011 г., сключен между Беди Осман и Общинска администрация на гр. Я.; заверено копие на длъжностна характеристика на длъжността „заместник-кмет на Общинска администрация гр. Я..
Комисията служебно е направила справки в регистър НБД „Население“, на електронната интернет страница на Община Я., на електронната страница на Общинска избирателна комисия – Я., справки в електронната платформа на Имотния регистър към Агенция по вписванията. 

От събраните в хода на административното производство доказателства Комисията установи следното от фактическа страна:

Сигналът е подаден от лице с посочени три имена, ЕГН, адрес за кореспонденция, телефон и същият е подписан. 
Беди Осман е сключила Трудов договор № 167/14.11.2011 г. с Общинска администрация гр. Я., представлявана от кмета на Община Я., за заемане от същата на длъжността заместник-кмет на Община Я.. 
На основание чл. 42, ал. 7 от ЗМСМА във връзка с чл. 42, ал.1, т. 13, ал. 4 и ал. 11 от ЗМСМА, Общински съвет Я. е приел Решение № 81 по Протокол № ОбС-08/22.11.2022 г., с което Беди Осман е избрана за кмет на Община Я.. 
От справка в НБД „Население“ за родствени връзки е видно, че Беди Осман и Ю. О. са съпрузи и имат дъщеря – А. О. и син – И. О., който е неженен. Със същите имена – свекърът на Беди Осман – И.О. /починал на ********, съгласно вписан Акт № ****** от ******** г./ е баща на съпруга й Ю. О. Ю.О. /съпругът на Беди Осман/ има сестра – А. О. От справката също така се установи, че Беди Осман няма брат, а има една сестра – Ф. О. 
Съгласно данните посочени от Беди Осман, в качеството й на заместник-кмет на Община Я., в подадената пред КПКОНПИ декларация по чл. 35, ал. 1, т. 2 от ЗПКОНПИ с вх. № Г1514/20.04.2022 г., Част 1 „Имущество“, т. 3 от раздел „I. Недвижимо имущество“, същата е декларирала за календарната 2021 г., че е придобила недвижимо имущество: „друг вид земя“ в местност „*****“, община Я., с площ 1273 кв.м., с идеална част 539/1273 кв.м., за 2000 лв., чрез покупко-продажба и собственик съпругът й – Ю. О. 
Съгласно извършените справки от 07.03.2023 г. в Имотния регистър към Агенция по вписванията по ЕГН на Беди Осман за период от 01.01.2010 г. до датата на извършване на справката – 07.03.2023 г., се установи, че след извършена проверка в Интегрираната информационна система за кадастър и имотен регистър /ИКАР/ на територията на цялата страна, не са налични извършени вписвания, отбелязвания или заличавания по тези данни от старта на информационната система.
Видно от данните в Имотния регистър, вписани по партидата на Ю. О. /съпругът на Беди Осман/ през 2021 г. с номер от вх. рег. № 4260 от 10.08.2021 г., книга „Прехвърляния“ е вписан при Служба по вписванията-Р. Акт за покупко-продажба на недвижим имот с н.а., Акт № .**, Том ***, поземлен имот, пл. № ******, площ по док. 1272, 80 кв. м., в местност „******“, обл. ******, Община ******, гр. ******., със страни: продавачи: – Г. Б. и М. К., от една страна, и от друга: купувачи /Частна собственост/: С. М., Ю.О. /идеални части: общо 1077, 80/1272,80 кв.м./ и А.О. /сестра на съпруга на Беди Осман/.
От данните генерирани от справката в Имотния регистър по отношение на свекъра на Беди Осман – И. О. е видно, че през 2016 г., с номер от вх. рег. № 276  от 28.01.2016 г., книга „Прехвърляния“ е вписан при Служба по вписванията-Р., Акт за покупко-продажба на недвижим имот с писм.дог., Акт № ****, Том ****, сграда, пл. № ******, площ по док. 15.000 кв. м., в местност „******“, обл. ******, Община ******, гр. ****** със страни: продавач: – Община ******, от една страна и от друга един: купувач /Частна собственост/: Ю. О., по посочена имотна партида № ******. Под посочения входящ регистров номер са вписани още две имотни партиди. По имотна партида № ****** е вписан имот: „сграда“, пл. № ******, площ по док. 15,000 кв.м., в местността „******“, сграда № 2, обл. ******, общ. ******, гр. ******, с продавач Община ******а и купувач /частна собственост/ И.О. По имотна партида № ****** е вписан поземлен имот, пл. № ******, площ по док. – 186.00 кв.м., в местността „******“, обл. ******, община ******, гр. ******. 
През 2013 г. по отношение на И. О., с номер от вх. рег. № ****** от 17.04.2013 г., книга „Прехвърляния“ е вписан при Служба по вписванията-Р. Акт за покупко-продажба на недвижим имот с н.а., Акт № ***, Том *, поземлен имот, пл. № ******, площ по док. 175.000 кв. м., отново в местност „******“, обл. ******, Община ******, гр. ******, със страни: продавач: – Община ****** и купувач – И. О., по посочена имотна партида № ******. Със същия входящ номер, по имотна партида № ****** е вписан също и имот - сграда, пл. № ******, площ по док. 82.000, местност „******“, „масивно бунгало“, обл. ******, общ. ******, гр. ******, с купувач И. О. и продавач – Община ******. 
С писма вх. № ЦУ01-1617#1/21.03.2023 г. и вх. № ЦУ01-1617#5/26.04.2023 г. по описа на КПКОНПИ, председателят на Постоянната комисия по ЗПКОНПИ при ОбС Я. удостоверява писмено, че поземлен имот с пл. № ******, в местност „******“, обл. ******, община Я. никога не е бил общинска собственост, както и това, че в периода от 22.02.2020 г. до настоящия момент, както и преди това, не са провеждани процедура/и и търг/ове от Община Я. за покупко-продажба на общински имоти /поземлени имоти, сгради/ с лицата Б. О., Ю.О., И. О. и А. О.. Със следващо писмо с вх. № ЦУ01-1617#3/04.04.2023 г. председателят на Постоянната комисия по ЗПКОНПИ при ОбС Я. представя информация за липса на издадени актове в периода от 22.11.2022 г. до момента на изпращане на посочено писмото от Беди Осман, в качеството й на кмет на Община Я. за извършване на проверки от служители от отдел „*********“ относно наличие на незаконни строежи от допълващо застрояване, както и издадени актове, предписания, резолюции, нареждания и др. за същия период относно премахване на незаконни строежи от допълващо застрояване в местността „******“ в Община Я.

При така установената фактическа обстановка Комисията стигна до следните правни изводи:

	Сигналът е подаден от лице, идентифицирано по реда на чл. 48, ал. 1 от ЗПКОНПИ.
	За да е осъществен конфликт на интереси по смисъла на чл. 52 от Закона за противодействие на корупцията и за отнемане на незаконно придобитото имущество (ЗПКОНПИ), трябва да са налице три кумулативни предпоставки: лице, заемащо висша публична длъжност, наличие на негов или на свързани с него лица частен интерес, който може да повлияе върху обективното и безпристрастно изпълнение на правомощията или задълженията му по служба и упражнено властническо правомощие, повлияно от частния интерес.
	Легалните дефиниции на понятията частен интерес и облага се съдържат в чл. 53 и чл. 54 от ЗПКОНПИ. Частен интерес е всеки интерес, който води до облага от материален или нематериален характер за лицето, заемащо висша публична длъжност или за свързани с него лица, включително всяко поето задължение, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по- ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
Като кмет на Община Я. от 22.11.2022 г., Беди Осман е лице, заемащо висша публична длъжност по смисъла на чл. 6, ал. 1, т. 32 от ЗПКОНПИ, с оглед на което КПКОНПИ е компетентна да разгледа подадения сигнал.
	Определящо за установяването или липсата на конфликт на интереси е наличието на упражнено правомощие по служба в частен интерес - личен или на свързано лице по смисъла на § 1, т. 15 от ЗПКОНПИ, предопределен от възможността за реализиране на материална или нематериална облага, както и възможност този интерес да повлияе върху безпристрастното и обективно изпълнение на правомощията по служба на лицето, заемащо висша публична длъжност. 
Съгласно легалното определение в §1 т. 15 от ДР на ЗПКОНПИ, „свързани лица“ са съпрузите или лицата, които се намират във фактическо съжителство, роднините по права линия, по съребрена линия - до четвърта степен включително, и по сватовство - до втора степен включително; физически и юридически лица, с които лицето, заемащо висша публична длъжност, се намира в икономически или политически зависимости, които пораждат основателни съмнения в неговата безпристрастност и обективност.
		Установеното от справка в НБД „Население“ обстоятелство, че Беди Осман и Ю. О. са съпрузи, както и това, че И. О. е неин син, обуславя наличието на свързаност помежду им по смисъла на §1, т.15, б. „а“ от ДР на ЗПКОНПИ. Родството по сватовство – първа степен между Беди Осман и И. О. до 07.02.2022 г. – баща на съпруга й, както и родството по сватовство – втора степен между Беди Осман и А. О. - сестра на съпруга й, също обуславя наличието на свързаност помежду им, по смисъла на §1, т.15, б. „а“ от ДР на ЗПКОНПИ.
		Във връзка с твърдението в сигнала, че Беди Осман е в родствена свързаност по сватовство с родителите на снаха й, които тя облагодетелства с имот, от извършената справка в НБД „Население“ за родствени връзки на Беди Осман се установи, че не са налице данни същата да има снаха, тъй като синът й е неженен и същата има сестра, а не брат. 
		Наличието на свързани лица само по себе си не представлява конфликт на интереси. Свързаността създава риск от такъв в случаите, при които лицето, заемащо висша публична длъжност упражнява правомощия или изпълнява задължения по служба, повлияно от частен интерес.
Съгласно чл. 44, ал. 1 от Закона за местното самоуправление и местната администрация (ЗМСМА), част от правомощията на кмета на общината са да ръководи цялата изпълнителна дейност на общината, назначава и освобождава от длъжност ръководителите на звената на издръжка от общинския бюджет, началниците и служителите в общинската администрация, с изключение на тези по чл. 46, ал. 1, т. 4 от с.з., налага предвидените от закона дисциплинарни наказания, организира изпълнението на общинския бюджет и да организира изпълнението на актовете на общинския съвет. 
От събраните в хода на административното производство доказателства се установи, че Беди Осман, в качеството й на кмет на община Я., от датата на заемане на длъжността - 22.11.2022 г. до датата на изпращане на писмата от председателя на Постоянната комисия по ЗПКОНПИ при ОбС Я. – 17.03.2023 г. и 24.04.2023 г., не е упражнила правомощия по служба във връзка с провеждани процедура/и и търг/ове от Община Я. за покупко-продажба на общински имоти /поземлени имоти, сгради/ по отношение на нея самата като физическо лице и по отношение на свързаните с нея лица по смисъла на §1, т. 15, буква „а“ от ДР на ЗПКОНПИ – Ю. О. /неин съпруг/, И.О. /неин син/, както и А. О. /сестра на съпруга й/. Липсата на упражнени правомощия по служба от лицето, заемащо висша публична длъжност, в случая Беди Осман, водят и до липсата на конфликт на интереси. 
Следователно в конкретния случай, налице е само един от елементите на състава на конфликт на интереси по чл. 52 от ЗПКОНПИ, а именно: лице, заемащо висша публична длъжност. Липсват обаче упражнени от лицето правомощия по служба в частен интерес – негов или на свързано с него лице. Липсата, на който и да е елемент от понятието „конфликт на интереси“, обуславя извод за невъзможност за нарушаване на забраните по Глава Осма, Раздел II от ЗПКОНПИ, които представляват негова проявна форма и води до липсата на конфликт на интереси по смисъла на чл. 52 от ЗПКОНПИ.
	По отношение на декларирания от Беди Осман в подадената пред КПКОНПИ декларация по чл. 35, ал. 1, т. 2 от ЗПКОНПИ с вх. № Г1514/20.04.2022 г., недвижим имот, в местността „******“, придобит през 2021 г., с площ 1273 кв.м., от които същата е собственик на 539 идеални части, Осман го е декларирала в качеството й на заместник-кмет на Община Я. На следващо място от събраните доказателства се установи, че свързаното с нея лице и неин съпруг – Ю. О. е един от тримата купувачи, придобили през 2021 г., чрез покупко-продажба от две физически лица, недвижим поземлен имот, с пл. № ******, с обща площ 1272, 80 кв.м. в местността „******“ в Община Я., от която площ същият е собственик на 1077,80 идеални части от 1272,80 съгласно вписванията от Агенцията по вписванията по неговата партида – персонална партида ****** от 10.08.2021 г. В подкрепа на това, че поземленият имот с посочения планов номер е обект на частно-правна сделка е и удостовереното обстоятелство от председателя на Постоянната комисия по ЗПКОНПИ при ОбС Я., че поземления имот с пл. № ****** в местността „******“, община Я. никога не е бил общинска собственост. Анализът на посочените обстоятелства сочи, че Беди Осман, като съпруга на Ю.О., е декларирала в декларацията си по чл. 35, ал. 1, т. 2 от ЗПКОНПИ, половината - 539 идеални части от 1077,80 /1078 - от придобития през 2021 г. от съпруга й Ю.О. поземлен имот, частна собственост, с обща площ 1273 кв.м. /или 1272,80 кв.м./, като съпружеска имуществена общност, придобит по време на брака им. 
	По отношение на недвижими имоти общинска собственост - сграда с пл. № ******, с площ 15 кв.м. и поземлен имот с пл. № ******, с площ 186 кв.м., както и сграда с пл. № ******, с площ 82 кв.м. и поземлен имот с пл. № ******, с площ 175 кв.м. в местността „******“, община ******, придобити през 2016  г. и 2013 г. от свързаното с Беди Осман лице по смисъла на § 1, т. 15, буква „а“ от ДР на ЗПКОНПИ – И. О. (неин свекър), чрез покупко-продажба от Община Я., съгласно вписаните данни в Имотния регистър се установи, че Беди Осман, в качеството си на кмет на Община Я. не е упражнила правомощия по служба, тъй като същата заема длъжността кмет на Община Я. от 22.11.2022 г. 
		Следователно в конкретния случай, налице е само един от елементите на състава на конфликт на интереси по чл. 52 от ЗПКОНПИ, а именно: лице, заемащо висша публична длъжност. Липсват обаче упражнени от лицето правомощия по служба в частен интерес – негов или на свързано с него лице. Липсата, на който и да е елемент от фактическия състав на понятието „конфликт на интереси“, обуславя извод за невъзможност за нарушаване на забраните по Глава Осма, Раздел II от ЗПКОНПИ, които представляват негова проявна форма и води до липсата на конфликт на интереси по смисъла на чл. 52 от ЗПКОНПИ. 
Предвид изложеното, на основание чл. 74, ал. 1 и ал. 2 от ЗПКОНПИ, Комисията за противодействие на корупцията и за отнемане на незаконно придобитото имущество 

РЕШИ:

НЕ УСТАНОВЯВА конфликт на интереси по отношение на Беди Осман, ЕГН ******, кмет на Община Я. от 22.11.2022 г. и лице, заемащо висша публична длъжност, по смисъла на чл. 6, ал. 1, т. 32 от ЗПКОНПИ, поради липса на упражнени правомощия по служба във връзка с провеждани процедура/и и търг/ове от Община Я. за покупко-продажба на общински имоти /поземлени имоти, сгради/, в периода от 22.11.2022 г. до 17.03.2023 г. по отношение на нея самата като физическо лице и по отношение на свързаните с нея лица – Ю. О. и И. О., както и в периода от 22.11.2022 г. до 24.04.2023 г. по отношение на А. О.. 

Препис от Решението да се изпрати на Окръжна прокуратура – Б., с оглед преценка за реализиране на правомощията й по чл. 76, ал. 2 от ЗПКОНПИ.

	
КОМИСИЯ:

			ЗАМЕСТНИК - ПРЕДСЕДАТЕЛ:………/п/………/АНТОН СЛАВЧЕВ/

			ЧЛЕН:………………/п/………………………/АНТОАНЕТА ЦОНКОВА/

			ЧЛЕН:……………/п/……...……………....…………../ПЛАМЕН ЙОЦОВ/

			ЧЛЕН:……………п//……………………................../СИЛВИЯ КЪДРЕВА/

